Комисија за спровођење јавног конкурса за одређивање корисника места за постављање тезги и других покретних привремених објеката на подручју Градске општине Младеновац, на основу члана 22. Одлуке о постављању тезги и других покретних привремених објеката на територији града Београда ("Службени лист града Београда", бр. 17/2015, 43/2015 и 71/2015), Плана постављања тезги и других покретних привремених објеката на подручју Градске општине Младеновац ("Службени лист града Београда" број 49/2018) и у складу са Одлуком Већа Градске општине Младеновац бројIV-00-06-4-113/ 3 /2018 од 6. августа 2018. године, расписује

**К О Н К У Р С**

**за одређивање корисника места за постављање тезги и других покретних привремених објеката на подручју Градске општине Младеновац**

на локацијама утврђеним Планом постављања тезги и других покретних привремених објеката на подручју Градске општине Младеновац ("Службени лист града Београда" број 49/2018) за период важења Плана и то:

**1. АПАРАТИ ЗА КОКИЦЕ**

|  |  |  |  |  |  |  |
| --- | --- | --- | --- | --- | --- | --- |
| **Редни број** | **Локација – број и место постављања покретног привременог објекта** | **Бр. објеката** | **Врста/Тип** | **Величина** | **Намена** | **Почетни износ на месечном нивоу (НЕТО)** |
| **1.** | **Локација бр. 1 - Ул. Kраља Петра I – градски парк** | **1** | **Тезга са наменом продаја кокица**  **''МТ 2015''** | **1,49 m2.** | **трговина** | **10.000,00** |
| **2.** | **Локација бр. 2 - Ул. Kраља Петра I -код градског трга на тротоару** | **1** | **Тезга са наменом продаја кокица**  **''МТ 2015''** | **1,49 m2.** | **трговина** | **10.000,00** |
| **3.** | **Локација бр. 3 - Ул. Вука Караџића – код аутобуског стајалишта – преко пута ПУ ''Јелица Обрадовић''** | **1** | **Тезга са наменом продаја кокица**  **''МТ 2015''** | **1,49 m2.** | **трговина** | **8.000,00** |

**2. ТЕЗГЕ ЗА ПРОДАЈУ КЊИГА**

|  |  |  |  |  |  |  |
| --- | --- | --- | --- | --- | --- | --- |
| **Редни број** | **Локација – број и место постављања покретног привременог објекта** | **Бр. објеката** | **Врста/Тип** | **Величина** | **Намена** | **Почетни износ на месечном нивоу**  **(НЕТО)** |
| **4.** | **Локација бр. 4 - Пијацета** | **1** | **Тезга за продају књига**  **''SТ 2015''** | **1,89 m2.** | **трговина** | **10.000,00** |
| **5.** | **Локација бр. 5 - Пијацета** | **1** | **Тезга за продају књига**  **''SТ 2015''** | **1,89 m2.** | **трговина** | **10.000,00** |

**3.СТАЛАК ЗА ПРОДАЈУ БАЛОНА**

|  |  |  |  |  |  |  |
| --- | --- | --- | --- | --- | --- | --- |
| **Редни број** | **Локација – број и место постављања покретног привременог објекта** | **Бр. објеката** | **Врста/Тип** | **Величина** | **Намена** | **Почетни износ на месечном нивоу**  **(НЕТО)** |
| **6.** | **Локација бр. 6 - Центар – испред споменика** | **1** | **Сталак за продају балона** | **пречник 60cm.** | **трговина** | **3.000,00** |

**Конкурс ће се спровести путем прикупљања писмених понуда.**

Преглед локација за постављање тезгии других покретних привремених објеката дат је у Плану постављања тезги и других покретних привремених објеката на подручју Градске општине Младеновац ("Службени лист града Београда", број 49/2018) са елаборатoм микролокацијских скица објеката.

Врсте објеката, локације, објекти на локацијама и намена, почетни износи у поступку прикупљања писаних понуда, као и општи услови, под којима ће бити извршен одабир корисника локације, садржани су у конкурсној документацији.

**Конкурсна документација** се може преузети у Одељењу за грађевинске и комуналне послове Управе градске општине Младеновац у згради Услужног центра, у Младеновцу Ул. Краља Петра I број 173 - приземље, радним даном од 8,00 до 15,00 часова, почев од првог наредног радног дана од дана објављивања Конкурса у дневном листу "Kурир", са доказом о уплати накнаде трошкова за конкурсну документацију у износу од **8.000,00 динара** на уплатни рачун 840-745151843-03, број модела 97, позив на број 82-070.

Услови конкурса утврђени су у Конкурсној документацији.

**Право учешћа** на конкурсу имају сва правна и физичка лица-предузетници регистрована за обављање одговарујеће делатности и која испуњавају услове утврђене Одлуком о постављању тезги и других покретних привремених објеката на територији града Београда ("Службени лист града Београда", бр. 17/2015, 43/2015 и 71/2015) и Правилима из конкурсне документације.

**Конкурс ће спровести Комисија** за спровођење јавног конкурса за одређивање корисника места за постављање тезги и других покретних привремених објеката на подручју Градске општине Младеновац у поступку прикупљања писмених понуда, која ће одабир корисника места за постављање одређеног објекта, извршити између понуда које испуњавају све услове конкурса и то искључиво на основу највишег понуђеног износа месечне накнаде за одређену локацију.

**Понуде се подносе Комисији** **у року од 15 (петнаест) дана од дана објављивања јавног конкурса**, на јединственом обрасцу, који је саставни део конкурсне документације на адресу ГРАДСКА ОПШТИНА МЛАДЕНОВАЦ, Младеновац, Јанка Катића број 6, у запечаћеној коверти поштом-препорученом пошиљком или преко Писарнице Општинске управе, са назнаком:" Понуда на конкурс за одређивање корисника места за постављање тезги и других покретних привремених објеката на подручју Градске општине Младеновац - НЕ ОТВАРАЈ".

Понуде се подносеза сваки објекат на одређеној локацији посебно, с тим што један учесник може поднети само једну понуду за сваку понуђену локацију.

Право учешћа у поступку прикупљања писмених понуда имају сва заинтересована правна, односно физичка лица-предузетници, која доставе благовремене, уредне и потпуне понуде, односно која доставе све доказе о испуњености услова утврђених у конкурсној документацији, која су уплатила накнаду на име трошкова израде конкурсне документације и депозит у висини од 3 (три) месечна почетна износа накнаде означене у табели локација и објеката за свако место за које конкуришу на уплатни рачун број: 840-719804-33, број модела 97, позив на број 82-070, као гаранцију за озбиљност учешћа на конкурсу.

Износ у понуди мора бити исказан у РСД и не може бити нижи од почетне цене из табеле дате у конкурсу.

Неблаговремене, неуредне и непотпуне пријаве се неће разматрати.

**Одлуку** о одређивању корисника локације- места за постављање тезги и других покретних привремених објеката, Комисија ће донети у року од 8 дана од дана јавног отварања понуда, израдити писмени отправак и обавестити учеснике конкурса.

**Јавно отварање понуда** **одржаће се** **дана 3. септембра 2018. године, са почетком у 13:00 часова** у згради Градске општине Младеновац, у улици Јанка Катића број 6, у сали Већа ГО Младеновац у приземљу**.**

**Информације у вези овог Конкурса могу се добити радним даном од 8-15 сати на телефон: 8241-625, контакт особа: Миловановић Гордана и на телефон 8241-677, контакт особа Јелена Митровић Срећковић.**